Official Journal L 098 , 24/04/1993 P. 0001 - 0013

Finnish special edition: Chapter 3 Volume 49 P. 0120

Swedish special edition: Chapter 3 Volume 49 P. 0120



Ir-Regolament tal-Kunsill (KEE) Nru 959/93 tal-5 April 1993 dwar l-informazzjoni statistika li trid tiġi pprovduta mill-Istati Membri dwar uċuħ tar-raba' minbarra ċereali IL-KUNSILL TAL-KOMUNITAJIET EWROPEJ Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 43 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Billi, sabiex twettaq id-dmirijiet imposti fuqha mit-Trattat u mir-regolamenti dwar il-politika agrikola komuni, il-Kummissjoni jeħtieg li jkollha informazzjoni affidabbli, komparabbli u aġġornata, stabbilita permezz ta' metodi oġġettivi, dwar żoni taħt kultivazzjoni, ġabra u produzzjoni ta' uċuħ tar-raba' minbarra ċereali; Billi huwa xieraq li tiġi rikonoxxuta l-importanza tas-settur tal-produzzjoni taċ-ċereali għall-organizzazzjoni u għall-amministrazzjoni tas-swieq agrikoli, li jfisser illi l-istħarriġ ta' l-istatistika meħtieġ għandu jitmexxa dejjem iżjed abbażi tar-regoli Komunitarji; Billi għandha tiġi meqjusa l-esperjenza akkwistata mis-servizzi ta' l-istatistika b'dan l-istħarriġ fuq medda ta' ħafna snin; Billi l-iskop ta' dan ir-Regolament huwa li jiddefinixxi l-informazzjoni dwar l-istatistika li trid tiġi provduta, li jippreskrivi livell sodisfaċenti ta' affidabbiltà u li jistabbilixxi informazzjoni teknika addizzjonali meħtieġa sabiex jiġu evalwati ċ-ċifri tal-produzzjoni, li jagħmel mezz li l-istħarriġ dwar l-arja u l-produzzjoni jkun oġġettiv u rappreżentattiv permezz ta' skambju wiesgħa ta' esperjenzi li jinvolvi laqgħat u rapporti, u li jiffissa t-termini ta' żmien li jridu jintlaħqu; Billi, fir-rigward ta' xi prodotti ta' l-uċuħ tar-raba' minbarra ċ-ċereali, hija meħtieġa wkoll il-komunikazzjoni ta' informazzjoni reġjonali fuq bażi annwali; Billi huwa xieraq li l-Kummissjoni tippreżenta rapport wara esperjenza ta' tliet snin ta' dan ir-Regolament, flimkien ma', jekk ikunu meħtieġa, proposti sabiex jittejjeb l-istħarriġ għall-istatistika; Billi, matul perjodu transitorju, it-tibdil li għandu jsir fil-metodi ta' l-istatistika jinvolvi aktar xogħol għall-Istati Membri, li jeħtieg kontribuzzjoni finanzjarja mill-Komunità għall-perjodu mill-1993 sa l-1995, u l-ammont li hu meqjus neċessarju għandu jkun ta' miljun ECU fis-sena; Billi, minkejja li l-ġbir u l-ipproċessar ta' l-informazzjoni u l-organizzazzjoni ta' l-istħarriġ fuq livell nazzjonali għandhom jibqgħu taħt ir-responsabbiltà tas-servizzi ta' l-istatistika ta' l-Istati Membri, il-Kummissjoni għandha tagħmel ċert li jseħħu l-ġbir, il-kordinazzjoni u l-armonizzazzjoni ta' l-informazzjoni ta' l-istatistika fuq livell Ewropew u għandha tipprovdi għal metodoloġiji armonizzati għall-amministrazzjoni tal-politika Komunitarja; Billi, sabiex tkun aktar faċli l-applikazzjoni ta' dan ir-Regolament, għandha tkompli l-koperazzjoni bejn l-Istati Membri u l-Kummissjoni, partikolarment permezz tal-Kumitat Permanenti ta' l-Istatistika Agrikola stabbilit mid-Deċizjoni 72/279/KEE [3], ADOTTA DAN IR-REGOLAMENT: TAQSIMA I L-għanijiet Artikolu 1 L-Istati Membri għandhom jipprovdu lill-Komunità b'informazzjoni annwali dwar il-produzzjoni u l-arja ta' l-uċuħ tar-raba', minnbarra ċ-ċereali, kif specifikat fl-Artikoli 2 u 6 ta' dan ir-Regolament, b' attenzjoni xierqa għar-Regolament tal-Kunsill (Euratom, KEE) Nru 1588/90 tal-11 Ġunju 1990 dwar it-trasmissjoni ta' l-informazzjoni soġġetta għall-kunfidenzjalità ta' l-istatistika lill-Uffiċċju ta' l-Istatistika tal-Komunitajiet Ewropej [4]. TAQSIMA II L-informazzjoni li trid tingħata fuq livell nazzjonali Artikolu 2 1. L-Istati Membri għandhom jagħtu informazzjoni dwar żoni prinċipali u żoni sekondarji, skond id-definizzjonijiet mogħtija fl-Anness I, kull sena għal kull tip ta' użu ta' art li tinħarat elenkati fl-Anness II. L-Istati Membri indikati fl-Anness IX biss huma obbligati li jinkludu żoni sekondarji fl-istħarriġ ta' l-istatistika ta' kull sena u li jagħtu informazzjoni dwar dawk iż-żoni. 2. Barraminnhekk, l-Istati Membri għandhom jagħtu informazzjoni dwar iż-żoni prinċipali ta' mergħat permanenti u wċuh tar-raba permanenti u dwar żoni oħrajn skond kif huwa mniżżel rispettivament fl-Anness II, taħt l-intestaturi K, L, M u N. Dik l-informazzjoni tista' tinkiseb totalment jew parzjalment minn metodi ta' teknika ta' l-osservazzjoni ta' l-art u minn egħjun oħrajn apparti mill-istħarriġ komprensiv imsemmi fl-Artikolu 3 (1), u dawk l-egħjun mhux neċessarjament iridu jkunu stħarriġ annwali. 3. Kull Stat Membru għandu wkoll jipprovdi informazzjoni annwali dwar dawn li ġejjin: - il-ġabra medja, u - il-produzzjoni maħsuda, għal kull prodott kif speċifikat fl-Anness III. TAQSIMA III Metodi, u speċifikazzjonijiet Artikolu 3 1. Għall-ispeċifikazzjoni f'kull Stat Membru ta' l-użu ta' l-art li tinħarat imsemmija fl-Anness II, għandha tinkiseb informazzjoni dwar iż-żoni prinċipali minn stħarriġ wieħed annwali komprensiv ta' l-istatistika li għandu jieħu l-forma ta' ċensiment jew ta' stħarriġ rappreżentattiv. Dak l-istħarriġ jista' jinkludi ż-żona agrikola l-oħra utilizzata apparti mill-art li tinħarat. 2. Wara l-approvazzjoni mill-Kummissjoni, l-Istati Membri jistgħu, madanakollu, jużaw egħjun amministrattivi għal informazzjoni dwar art li tinħarat miksuba mill-istħarriġ komprensiv imsemmi fil-paragrafu 1. 3. Meta la l-istħarriġ għall-istatistika dwar uċuħ tar-raba' permanenti, dwar mergħat permanenti u dwar partijiet oħrajn taż-żona agrikola utilizzata (kif definit fl-Anness II, titoli K, L, M u N) għal sena speċifika u l-anqas l-estimi annwali dwar bidliet fl-użu ta' l-art ta' dawk l-oġġetti ma huma disponibbli minn egħjun tal-Komunità, l-Istati Membri jistgħu jagħtu stimi għal dik is-sena għal dawk l-oġġetti. 4. L-istħarriġ ġenerali msemmi fil-paragrafu 1 għandu jsir permezz ta' metodi ta' statistika rikonoxxuti li jissodisfaw ir-rekwiżiti dwar kwalità, oġġettività u affidabbiltà. 5. L-Istati Membri elenkati fl-Anness IX jistgħu jagħżlu bejn żewġ metodi metodoloġiċi differenti għall-istħarriġ dwar l-użu ta' l-art, skond id-definizzjonijiet fl-Anness I: - jew metodi ta' "dak il-ħin" li jirreferi għaż-żona prinċipali fil-ħin ta' l-istħarriġ b'informazzjoni addizzjonali dwar iż-żona sekondarja aktar 'il quddiem, - jew evalwazzjoni "ex-post" dwar l-użu ta' l-art (li tirreferi għaż-żona prinċipali u sekondarja fl-istess stħarriġ) li ssir fit-tmiem ta' l-istaġun tal-ħsad. L-Istati Membri msemmija fl-Anness IX biss għandhom jispeċifikaw żoni sekondarji. 6. L-informazzjoni għal żoni ta' importanza marginali, kif imsemmija fl-Anness VIII, tista' tinkiseb minn egħjun oħra ta' informazzjoni li ma jissodisfawx ir-rekwiżiti kollha ta' dan ir-Regolament. 7. Sabiex jissodisfaw ir-rekwiżiti ta' din it-taqsima, jista' jsir ftehim dwar arranġamenti temporanji skond l-Artikolu 8 (3). Artikolu 4 1. Fil-kas ta' stħarriġ ta' kampjuni dwar iż-żoni prinċipali ta' art li tinħarat, il-kampjuni għandhom jiġu mfassla sabiex b'tali mod li jkunu rappreżentattivi ta' mill-anqas 95 % taż-żona totali ta' dik l-art bl-uċuħ tar-raba apparti minn ċereali. L-informazzjoni dwar l-oqsma prinċipali għandha tiġi supplimentata bi stima li tiddependi fuq informazzjoni minn egħjun oħrajn u li jkollhom x'jaqsmu maż-żona ta' l-art li tinħarat m'hijiex koperta bil-kampjun u li jkollha uċuħ tar-raba minbarra ċereali. 2. L-istħarriġ dwar mergħat permanenti, uċuħ tar-raba permanenti u partijiet oħrajn taż-żoni agrikoli utilizzati minbarra art li tinħarat għandu jkun kemm jista' jkun rappreżentattiv. Mergħat permanenti għandhom jinkludu wkoll il-partijiet taż-żoni agrikoli utilizzati barra impriżi agrikoli. 3. L-istħarriġ li jsir bħala kampjun dwar iż-żoni prinċipali ta' art li tinħarat għandu jkun imfassal sabiex, f'kull Stat Membru u għal kull wieħed mill-gruppi separati taż-żoni prinċipali (kif speċifikat fl-Anness IV) ta' mill-anqas wieħed miż-żewg kriterji segwenti jiġu sodisfatti: (a) il-koeffiċjent tal-varjazzjoni ma jeċċedix dak mogħti fl-Anness IV; (b) l-iżball standard ma jeċċedix dak mogħti fl-Anness IV. 4. Il-grad ta' reqqa meħtieg għall-estimi taż-żoni ta' mergħat permanenti, uċuħ tar-raba permanenti u partijiet oħrajn taż-żoni agrikoli utilizzati minbarra l-art li tinaħarat għandu jiġi deċiż skond il-proċedura stabbilita fl-Artikolu12, la darba l-Istati Membri jkunu bagħtu lill-Kummissjoni r-rapporti li ssir riferenza għalihom fl-Artikolu 8 (1). Artikolu 5 1. Stħarriġ dwar il-produzzjoni jew il-ġabra għandu jitmexxa billi jintużaw metodi ta' l-istatistika rikonoxxuti fir-rigward tal-kwalità, l-oġġettività u l-affidabbiltà. 2. Wara l-approvazzjoni tal-Kummissjoni, l-Istati Membri jistgħu, madanakollu, jużaw egħjun amministrattivi bħala sostituti għad-informazzjoni miġbura mill-istħarriġ dwar il-produzzjoni jew il-ġabra kif imsemmi fil-paragrafu 1. 3. Il-grad ta' reqqa li għandu jkun meħtieg għall-estimi tal-produzzjoni ta' kull wiċċ tar-raba fl-Anness III għandu jiġi deċiż skond il-proċedura stabbilita fl-Artikolu 12, la darba l-Istati Membri jkunu għaddew lill-Kummissjoni r-rapporti li ssir riferenza għalihom fl-Artikolu 8 (1). 4. Kull informazzjoni supplimentari meħtieġa għall-istandardizzazzjoni ulterjuri ta' l-estimi tal-produzzjoni għandha tiġi deċiza skond il-proċedura stabbilita fl-Artikolu 12, la darba l-Istati Membri jkunu għaddew lill-Kummissjoni r-rapporti li ssir referenza għalihom fl-Artikolu 8 (1). TAQSIMA IV L-informazzjoni li għandha tiġi provduta fuq livell reġjonali Artikolu 6 1. Għandha tintbagħat informazzjoni annwali dwar iż-żoni kultivati, il-ġbir u l-produzzjoni maħsuda għall-uċuħ tar-raba' indikati fl-Anness V skond il-livelli reġjonali definiti fl-Anness VI. Iż-żoni kultivati huma definiti fl-Anness V. Meta ebda informazzjoni ma tkun disponibbli għal sena speċifika fir-rigward ta' uċuħ tar-raba' permanenti, mergħat permanenti u partijiet oħrajn taż-żona agrikola utilizzata (kif definit fl-Anness II taħt it-titoli K, L, M u N) l-Istati Membri jistgħu jipprovdu estimi għal dik is-sena fir-rigward ta' dawk l-oġġetti, kif speċifikat fl-Anness V. 2. L-Istati Membri huma obbligati li jipprovdu informazzjoni dwar żoni u prodotti biss fir-rigward ta' uċuħ tar-raba' li ż-żona tagħhom teċċedi l-livell ta' importanza marġinali kif indikat fl-Anness VIII. 3. L-Istati Membri huma obbligati li jipprovdu informazzjoni dwar żoni kultivati kif definiti fl-Anness V u dwar il-produzzjoni maħsuda biss fir-rigward tar-reġjuni l-aktar importanti għal kull wieħed mill-uċuħ tar-raba' speċifikati. Għal kull wieħed minn dawk il-uċuħ tar-raba', l-informazzjoni għandha tingħata għal dawk ir-reġjuni, li meta jittieħdu flimkien, u jkunu rranġati f'ordni dixxendenti, jirrappreżentaw mill-anqas 80 % taż-żona b'dak il-wiċċ tar-raba' fl-Istat Membru involut. TAQSIMA V Termini ta' żmien, skambju ta' esperjenzi u arranġamenti transizzjonali Artikolu 7 1. Is-sena kalendarja li fiha jibda l-ħsad għandha tissejjaħ hawnhekk iżjed 'il quddiem 'is-sena tal-ħsad'. 2. Għall-oġġetti ta' użu fuq l-art mogħtija fl-Anness II, l-Istati Membri għandhom jipprovdu lill-Kummissjoni b'informazzjoni nazzjonali proviżorja dwar iż-żona kultivata mhux aktar tard mill-1 ta' Ottubru tas-sena tal-ħsad. L-informazzjoni finali dwar dawk iż-żoni kultivati għandha tiġi provduta mhux aktar tard mill-1 ta' April wara s-sena tal-ħsad. 3. L-estimi inizjali tal-ġbir nazzjonali u l-figuri ta' produzzjoni dwar il-prodotti speċifikati fl-Anness VII għandhom jintbagħtu mhux aktar tard mit-termini ta' żmien indikati f'dak l-Anness. Il-ġbir proviżorju u l-figuri ta' produzzjoni dwar il-prodotti speċifikati fl-Anness III għandhom jiġu provduti mhux aktar tard mill-15 ta' April u l-figuri finali sa mhux aktar tard mill-1 ta' Ottubru, it-tnejn li huma fis-sena ta' wara s-sena tal-ħsad. 4. Jekk il-figuri tal-ġabra u tal-produzzjoni jirreferu għal informazzjoni riveduta taż-żona, din ta' l-aħħar għandha tingħata wkoll. 5. L-informazzjoni reġjonali li ssir referenza għaliha fl-Artikolu 6 għandha tingħata fl-istess ħin tal-figuri finali fuq livell nazzjonali u għandha tkun konsistenti magħhom. Artikolu 8 1. Fi żmien tnax-il xahar tad-dħul fis-seħħ ta' dan ir-Regolament, l-Istati Membri għandhom jagħtu rapport metodoloġiku dettaljat lill-Kummissjoni li jiddeskrivi kif inġabret l-informazzjoni dwar iż-żona utilizzata, l-art li tinħarat u ż-żona bl-uċuħ tar-raba individwali. L-Istati Membri għandhom ukoll jispjegaw kif il-ġabra u l-produzzjoni ġew kalkolati fil-pajjiżi rispettivi tagħhom u, fejn ikun xieraq fir-reġjuni, u għandhom jindikaw kemm huma rappreżentattivi u affidabbli dawk il-figuri. Il-Kummissjoni, f'kollaborazzjoni ma' l-Istati Membri, għandha tiġbor sommarju tar-rapporti. 2. L-Istati Membri għandhom jinfurmaw lill-Kummissjoni, fi żmien tliet xhur, dwar kull modifika li ssir fl-informazzjoni msemmija taħt il-paragrafu 1. 3. Jekk ċerti rapporti metodoloġici juru li Stat Membru ma jistax, fil-futur immedjat, jissodisfa l-ħtiġijiet ta' dan ir-Regolament u jekk ikun meħtieġ tibdil fil-metodi ta' teknika ta' l-istħarriġ u fil-metodoloġija, il-Kummissjoni tista', b'koperazzjoni ma' l-Istat Membru, tiffissa perjodu ta' transizzjoni ta' mhux aktar minn sentejn għall-introduzzjoni ta' programm ta' stħarriġ skond dan ir-Regolament. 4. Ir-rapporti metodoloġiċi, l-arranġamenti transizzjonali, id-disponibbiltà ta' l-informazzjoni, u l-kredibbiltà ta' l-informazzjoni u kwistjonijiet oħra relevanti konnessi ma' l-applikazzjoni ta' dan ir-Regolament għandhom jiġu eżaminati darbtejn fis-sena fi ħdan il-Grupp ta' Xogħol tal-Kumitat Permanenti għall-Istatistika Agrikola. Artikolu 9 Sa mhux aktar tard mit-tmiem ta' l-1995, il-Kummissjoni għandha tippreżenta lill-Parlament Ewropew u lill-Kunsill: - rapport dwar l-esperjenza akkwistata mill-istħarriġ ta' l-istatistika u l-estimi mwettqa skond dan ir-Regolament, - jekk ikun meħtieġ, proposti għat-titjib u għall-armonizzazzjoni ta' l-arranġamenti fis-seħħ fl-Istati Membri. Artikolu 10 L-Annessi I sa IX għandhom jiġu emendati, meta jinqala' l-bżonn, skond il-proċedura stipulata fl-Artikolu 12. TAQSIMA VI L-arranġamenti finanzjarji Artikolu 11 1. Il-Komunità għandha tagħti lill-Istati Membri kull sena għall-perjodu bejn l-1993 u l-1995 kontribuzzjoni għall-ispiża li tkun intefqet fix-xogħol li jkun sar sabiex jittejbu l-bażijiet metodoloġiċi u l-komparabbiltà ta' l-informazzjoni msemmija fl-Artikoli 2 u 6; l-ammont meqjus neċessarju għal din il-kontribuzzjoni għandu jkun ta' miljun ECU fis-sena. 2. L-awtorità tal-budget għandha tistabbilixxi l-approprjazzjonijiet disponibbli għal kull sena finanzjarja. 3. L-ammont tal-kontribuzzjoni li għandu jingħata lil kull Stat Membru għandu jiġi deċiż fid-dawl tat-talbiet magħmula mill-Istati Membri u skond il-proċedura stipulata fl-Artikolu12. TAQSIMA VII Disposizzjonijiet finali Artikolu 12 1. Meta l-proċedura stipulata f'dan l-Artikolu trid tiġi segwita, il-President għandu jirreferi l-kwistjoni lill-Kumitat Permanenti dwar l-Istatistika Agrikola, hawnhekk iżjed 'il quddiem imsejjaħ 'il-Kumitat', jew fuq inizjattiva tiegħu stess jew inkella fuq talba tar-rappreżentant ta' l-Istat Membru. 2. Ir-rappreżentant tal-Kummissjoni għandu jippreżenta lill-Kumitat abbozz tal-miżuri li jridu jittieħdu. Il-Kumitat għand jagħti l-opinjoni tiegħu dwar dan l-abbozz fit-terminu ta' żmien li jista' jiġi preskritt mill-president skond l-urġenza tal-kwistjoni. Huwa għandu jaġixxi b'maġġoranza ta' 54 vot, u l-voti ta' l-Istati Membri għandhom jiġu mwieżna skond kif stipulat fl-Artikolu 148 (2) tat-Trattat. Il-President m'għandux jivvota. 3. (a) Il-Kummissjoni għandha tadotta l-miżuri proposti meta jkunu skond l-opinjoni tal-Kumitat. (b) Meta l-miżuri proposti ma jkunux skond l-opinjoni tal-Kumitat, jew fin-nuqqas ta' opinjoni, il-Kummissjoni għandha mingħajr dewmien tippreżenta lill-Kunsill proposta dwar il-miżuri li għandhom jittieħdu. Il-Kunsill għandu jiddeċiedi permezz ta' maġġoranza kwalifikata. Jekk ebda deċiżjoni ma tkun ittieħdet mill-Kunsill tliet xhur wara li tkun ġiet ippreżentata proposta lilu, il-miżuri proposti għandhom jiġu adottati mill-Kummissjoni. Artikolu 13 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha. Magħmul fil-Lussemburgu, 5 ta' April 1993. Għall-Kunsill Il-President N. Helveg Petersen [1] ĠU Nru C 335, tat-18.12.1992, pġ. 35. [2] Opinjoni mogħtija fit-12 ta’ Frar 1993 (għada mhix ippubblikata fil-Ġurnal Uffiċjali). [3] ĠU Nru L 179, tas-7.8.1972, pġ. 1. [4] ĠU Nru L 151, tal-15.6.1990, pġ. 1. -------------------------------------------------- ANNESS I DEFINIZZJONIJIET I. SURVEY UNIT Survey unit hija jew art li tinħarat (kif definit fl-Anness II) ta' ażjenda ta' l-agrikoltura [1] jew waħda mill-biċċiet ta' l-art magħżula bħala unitajiet f'survey komprensiv ta' l-art li tinħarat ta' Stat Membru. II.A. EVALWAZZJONI 'EX-POST' DWAR L-UŻU TA' L-ART L-arji prinċipali u sekondarji ta' survey unit huma kklassifikati kif ġej: L-arja ta' survey unit 1. Każ ġenerali L-arja prinċipali ta' biċċa partikolari ta' survey unit hija, fil-każ ġenerali, meta l-biċċa art għandha biss użu wieħed matul annata, ddefinita b'dak l-użu b'mod ċar. (f'dan il-każ l-arja sekondarja ta' dik il-biċċa art tkun żero). 2. Każijiet speċjali 2.1. Ħsad suċċessiv L-arja prinċipali: Jekk il-biċċa ta' l-art li tinħarat hija użata iktar minn darba matul annata (ħsad suċċessiv), u l-arja kull darba kellha ħsad wieħed biss, allura l-arja prinċipali hija dik li għandha l-ogħla valur. Jekk il-valur tal-produzzjoni ma jiddeterminax liema hu l-ħsad prinċipali, allura il-ħsad priċipali huwa dak li jokkupa l-art għall-itwal perjodu ta' żmien. L-arja sekondarja: L-użi l-oħra kollha huma mbagħad meqjusa bħala arji sekondarji. 2.2. Ħsad ikkumbinat L-arja prinċipali: Jekk il-biċċa ta' l-art li tinħarat hija użata matul l-istaġun tat-tkabbir ta' annata partikolari għall-istess taħlita ta' ħsad fissa (ħsad ikkumbinat), allura l-arja prinċipali hija maqsuma pro rata bejn il-ħsad in kwistjoni. L-arja sekondarja: F'dan il-każ ma jkunx hemm arja sekondarja. 2.3. Taħlita ta' ħsad suċċessiv u kkumbinat L-arja prinċipali: Jekk il-biċċa ta' l-art li tinħarat hija użata iktar minn darba matul annata partikolari u b' taħlita ta' ħsad suċċessiv u kkumbinat, allura kull taħlita ta' ħsad li tokkupa l-art matul l-istess perjodu ta' żmien hija evalwata separatament, u it-taħlita jew il-ħsad singolu bl-ogħla valur huwa meqjus bħala l-arja prinċipali. Meta l-arja hija użata għall-ħsad ikkumbinat, l-arja prinċipali hija maqsuma pro rata bejn il-ħsad in kwistjoni. L-arja sekondarja: L-użi l-oħra kollha huma mbagħad meqjusa bħala arji sekondarji. II.B. EVALWAZZJONI TA' DAK IL-ĦIN DWAR L-UŻU TA' L-ART L-arja prinċipali jew l-arja reġistrata ta' biċċa partikolari ta' survey unit hija definita bħala l-utilizzazzjoni attwali ta' l-art li tinħarat f'ħin partikolari matul annata partikolari li jiġi deċiż bħala data tar-referenza għas-survey dwar l-użu ta' l-art. Fil-każ ta' ħsad ikkumbinat (ara l-punt II.A. 2.2) l-arja prinċipali jew l-arja irreġistrata hija maqsuma pro rata bejn il-ħsad in kwistjoni. [1] Ara id-deċiżjoni tal-Kummissjoni 89/561/KEE tat-26 ta’ Ottubru 1989 (ĠU Nru L 391, 30.12.1989, p.1). -------------------------------------------------- ANNESS II SPEĊIFIKAZZJONI TA' ARJI MSEMMIJA FL-ARTIKOLU 2(1) U (2) Deskrizzjoni | Kodiċi Cronos | Arja prinċipali jew arja rreġistrata (Ha) | Arja sekondarja jew arja addizzjonali (Ha) | | | A.Ċereali Totali | | 1050 | | —ross | | 1250 | | | B.Legumi mnixxfa | | 1300 | | | —Piżelli ta' l-għalqa | | 1320 | | | —Piċelli mnixxfa oħra | | 1311 | | | —Fażola ta' l-għalqa | | 1335 (1338 is) | | | —Fażola mnixxfa | | 1331 | | | —Lupini | | 1343 | | | —Legumi oħra mnixxfa | | 1341,1342,1349 | | | C.Ħxejjex ta' l-għerq | | 1350 | | | —Patata | | 1360 | | | —Pitravi | | 1370 | | | —Għalf tal-beet | | 1381 | | | —Ħxejjex ta' l-għerq oħra(e.g. Għalf tal-kalear, nevew) | | 1382 | | | D.Ħxejjex industrijali | | 1400 | | | —Kolza u nevew tal-kolza | | 1420 | | | —Żerriegħa tal-ġirasol | | 1450 | | | —Fażola sojja | | 1470 | | | —Fibri tal-qanneb u żerriegħa tal-kittien | | 1520 + 1460 | | | —Qoton u żerriegħa tal-qoton | | 1540 + 1490 | | | —Żerriegħa taż-żejt oħra(e.g. pepprina, mustarda, ġulġlien etc.) | | 1480 (kivéve 1490) | | | —Qanneb | | 1530 | | | —Tabakk | | 1550 | | | —Ħops | | 1560 | | | —Ħxejjex industrijali oħra(e.g. fibri, mediċinali, pjanti jew aromatiċi għat-taħwir) | | 1570 + 1571 | | | E.Għalf totali(minn art li tinħarat) | | 2600 | | | —Furrija: | | 2610 | | | —Qamħ aħdar | | 2625 | | | —Furrija oħra | | 2612, 2671, 2672 és 2673 | | | —Mergħat u ħxejjex temporanji | | 2680 | | | F.Ħaxix frisk (inkluż il-frawli) fl-apert jew taħt kopertura baxxa u mhux aċċessibli | | 1600 + 2260 | | | G.Fjuri u pjanti ornamentali fl-apert jew taħt kopertura baxxa u mhux aċċessibli | | 3001 | | | H.Arja maħsuda għaż-żerriegħa | | 3310 | | | I.Raba' mhux maħdum (inkluż id-demel aħdar) | | 2696 | | | J.Art tajba għal-ħrit (A - I) | | 0001 | | | K.Mergħat permanenti | | 0002 | | | L.Art taħt ħsad permanenti (eskluż il-frawli) | | (0003 – 2260) | | | minn liema: | | | | | Ġonna tal-frott taċ-ċitru | | 2040 | | | Għelieqi tad-dwieli | | 2410 | | | Pjantazzjonijiet taż-żebbuġ | | 2450 | | | M.Ħxejjex taħt is-serrer | | 1111 | | | minn liema: | | | | | Ħaxix frisk | | 1112 | | | Fjuri u pjanti ornamentali | | 1113 | | | Ħxejjex permanenti | | 1114 | | | N.Arji oħra inklużi ġonna tal-kċina | | 0004 | | | O.Arja agrikola utilizzata(A - I) + (K - N) | | 0005 | | | -------------------------------------------------- ANNESS III SPEĊIFIKAZZJONI TA' PRODOTTI MSEMMIJA FL-ARTIKOLU 2(3) +++++ TIFF +++++ N.B. Data dwar iċ-ċereali u r-ross diġa qed jinġabru skond ir-Regolament tal-Kunsill (KEE) Nru 837/90 ta' 26 ta' Marzu 1990. -------------------------------------------------- ANNESS IV SPEĊIFIKAZZJONI TA' PREĊIŻJONI MEĦTIEĠA F'KULL STAT MEMBRU GĦALL GRUPPI TA' ARJI MSEMMIJA FL-ARTIKOLU 4 (3) Kodiċi Cronos | Deskrizzjoni | Il- massimu aċċettabbli tal- koeffiċjenti tal-varjazzjoni | Il-massimu aċċettabbli ta' l-iżball standard | 1300 | B.Legumi mnixxfa | 3 | 5.000 ha | 1350 | CĦxejjex ta' l-għeruq | 3 | 5.000 ha | 1400 | D.Ħxejjex industrijali | 3 | 5.000 ha | 2600 | E.Għalf totali (minn art li tinħarat) | 2 | 5.000 ha | 1600 + 2260 | F.Ħaxix frisk (inkluż il-frawli) | 3 | 5.000 ha | 2696 | I.Raba' mhux maħdum (inkluż id-demel aħdar) | 3 | 5.000 ha | -------------------------------------------------- ANNESS V SPEĊIFIKAZZJONI TA' ARJI U PRODOTTI MSEMMIJA FL-ARTIKOLU 6 +++++ TIFF +++++ NB: L-ittri kapitali B, C, D, I, J, K, L u O jirreferu għall-interstaturi fl-Anness II. -------------------------------------------------- ANNESS VI LIVELLI REĠJONALI MSEMMIJA FL-ARTIKOLU 6 Stati Membri | Analiżi reġjonali bi | Belgique - België | Provinċi/Provinces/Provincies - Vlaas Gewest/région wallone | Danmark | — | BR Deutschland | Bundesländer | Elláda | Υπηρεσίες Περιφεριακής Ανάπτυξης | Espańa | Comunidades autónomas | France | Régions de programme | Ireland | — | Italia | Regioni | Luxembourg | — | Nederland | Provincies | Portugal | NUTS II 7 | United Kingdom | Standard regions | -------------------------------------------------- ANNESS VII TERMINI PERENTORJI GĦALL-PRODOTT INIZJALI U ESTIMI TAL-PRODUZZJONI TA' PRODOTTI MAGĦŻULA FUQ LIVELL NAZZJONALI (ARTIKOLU 7 (3)) +++++ TIFF +++++ N.B. Data dwar iċ-ċereali u r-ross diġa qed jinġabru skond ir-Regolament tal-Kunsill (KEE) Nru 837/90 ta' 26 ta' Marzu 1990. -------------------------------------------------- ANNESS VIII TERMINI PERENTORJI GĦALL-PRODOTT INIZJALI U ESTIMI TAL-PRODUZZJONI TA' PRODOTTI MAGĦŻULA FUQ LIVELL NAZZJONALI (ARTIKOLU 7 (3)) +++++ TIFF +++++ NB: L-ittri kapitali B, C, D, I, J, K, L u O jirreferu għall-interstaturi fl-Anness II. -------------------------------------------------- ANNESS IX L-Istati Membri li gejjin ghandhom jinkludu l-arji sekondarji fi statistical survey annwali: - Il-Grecja - Spanja - L-Italja - Il-Portugal. Għad-definizzjoni ta' arji sekondarji, ara Anness I. --------------------------------------------------